recursal/SuperWikiNEXT-32B huggingface dataset:
**קוּרְקֶן אָלֶמְשָאה** בארמנית: **Գուրգեն Ալեմշահ** באיטלקית: **Kurken M. Alemshah** ‏ 22 במאי 1907 - 14 בדצמבר 1947) היה מנצח ומלחין ארמני שנפלט בילדותו לאיטליה.

חייו
----

אלמשאן נולד בבארדיזאג (כיום בחצ'ג'יק) סמוך לאיזמיר, טורקיה. הוא החל את לימודיו בעיר הולדתו, אבל עקב רצח העם הארמני ב-1915 שלחו אותו הוריו לאיטליה, שם המשיך בלימודים בבית הספר הארמני מוראט-רפאליאן בוונציה. ב-1923, כשמוריו עמדו על כשרונותיו המוזיקליים המרשימים, רשמו אותו ללימודי מוזיקה בקונסרבטוריון של מילאנו.

לאחר סיום לימודיו, הצטרף אלמשאן לסגל המורים של הסניף הפריזאי של בית הספר מוראט-ראפאליאן, שם ארגן את מקהלת גילייה, שהופיעה לא רק בפריז, אלא גם בוונציה, שם ניצח על המקהלה בתוכנית קומיטאס ורדאפט בכיכר סן מרקו. אלמשאה הביא את השיר הארמני לכלל אוהבי המוזיקה: הוא הציג את האופרה ההיתולית הפופולרית של צ'וחג'יאן ‏ "Leblebidji Hor-Hor Agha" ("מוכר החומוס") ואת "Haygagan harsanik" ("החתונה הארמנית"), יצירה שהורכבה משילוב של נעימות מאת אלמשאה עצמו עם שירים פופולריים. ב-1937 קיבלה "החתונה הארמנית" פרס שני בתחרות בינלאומית, שבה השתתפו עשרים ארצות.

במקביל ניצח אלמשאה על מקהלת אלאקייאז במספר אירועים, תחילה לציון ייסוד השלטון הסובייטי בארמניה,, ואחר למגבית לפעולות ההצלה במלחמה הארמנית. בשנת 1939 התמנה אלמשאה למנצח מקהלת סיפאן-קומיטאס. הוא ניצח על האופרה של ארמן טיגרניאן "אנוש" וביצע את הליטורגיה של הכנסייה הארמנית בכמה קתדרלות צרפתיות.

בסתיו 1947 ביקר אלמשאה בארצות הברית לסדרת הופעות. באוקטובר ניצח על קונצרט בבית עיריית ניו יורק, שהוקדש למוזיקה ארמנית, תזמורתית וכוראלית. ב-14 בדצמבר 1947 הלך לעולמו בדטרויט מהתקף לב, יום לפני שהיה אמור להופיע בעיר.

אלמשאה שר בקול ייחודי. המוזיקה שלו מציגה מלודיות זורמות ואלגנטיות, עידון ושלוות-נפש. החוש שלו לאווירה פואטית - ומלאכת המחשבת שלו בהעברתה למאזינים - היו ייחודיים והקנו לשיריו מרקם מוזיקלי נדיר ועוצמה רגשית.

מספר פרטיטורות שלו יצאו לאוור בפריז ב-1947 וכתבי היד שלו שמורים במוזיאון שארנטס לספרות ולאמנויות בארמניה. יצא לאור תקליטור של מכלול שירי הסולו של אלמשאה, בביצוע אליזבט פליבאנייאן, וכמה מיצירותיו הכוראליות בביצוע המקהלה הקאמרית קומיטאס.

קישורים חיצוניים
----------------

* קורקן אלמשאה, באתר MusicBrainz (באנגלית)

הערות שוליים
------------

1. ↑  [
 Lost Communities ביקור בבארדיזאג הארמנית, קהילות אבודות]
2. ↑  Chorale Sipan Komitas - Choeur Mixte Arménien de Paris מקהלת סיפאן-קומיטאס

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14007530q (data)
* ISNI: 0000 0003 5450 512X
* LCCN: no2017016198
* MusicBrainz: 60cd0c42-c433-4abb-a1a6-391a782f906a
* VIAF: 39573834
* WorldCat: lccn-no2017016198

 |
קישוט מברונזה שנמצא על קברים קרפטניים
**קרפטנים** (בלטינית: **Carpetani**) היה שמו של שבט קלטי שחי בחצי האי האיברי בתקופה הקדם-רומית.

על פי חפירות שנערכו, מעריכים שהם חיו בעיקר בצפון ובמערב ספרד של ימינו. לא ברור מתי היגרו לחצי האי האיברי, אולם על פי דברי פוליביוס במאה השלישית לפני הספירה הם היו השבט החזק ביותר בספרד. הם נאבקו באומץ בקרתגים שפלשו לאדמתם, עד שהמצביא הקרתגי המפורסם חניבעל ברקה הביס אותם בקרב נהר הטחו. אולם עדיין הם היוו מטרד רציני, עד שבמהלך המצור על סגונטום, נאלץ חניבעל לעזוב את המצור ולדכא מרידה שלהם. חלקם גויסו כשכירי חרב לצבא קרתגו, אולם הם היו לא צייתנים, ידוע ש-11,000 מהם ערקו מצבאו של חניבעל במהלך מסעו לאיטליה. כאשר הרומאים פלשו להיספניה במהלך המלחמה הפונית השנייה, הקרפטנים סייעו להם במאבקם נגד הקרתגים. וכאשר היספניה סופחה באופן רשמי לרומא, הם קיבלו זאת בצייתנות ולא ידוע על מרידות רבות שלהם נגד הרומאים. הם נטמעו בהדרגה בקרב השבטים האחרים עד שנעלמו לגמרי.

ראו גם
------

* אולקאדים
* ואקים

קישורים חיצוניים
----------------

ויקישיתוף מדיה וקבצים בנושא **קרפטנים** בוויקישיתוף

הערות שוליים
------------

1. ↑  פוליביוס, ספר שלישי, 13-14.
2. ↑  פוליביוס, ספר שלישי, 35.
**למור חזרן מערבי** (שם מדעי: *Hapalemur occidentalis*) הוא מין של פרימט מהסוג למור עדין החי באי מדגסקר.

מאפיינים
--------

אורך הגוף והראש של למור זה הוא 27 עד 28 סנטימטרים בתוספת הזנב שאורכו 36 עד 39 סנטימטרים ומשקלו 0.7 עד 1 קילוגרמים. למור זה הוא המין הקטן ביותר בסוגו. הלמור בעל פרווה בצבע חום-אפור ואוזניים קטנות. הלמור חי ביערות הגשם, יערות הבמבוק והיערות הנשירים של מזרח ומערב מדגסקר. הלמור ניזון כמו שאר המינים בסוג למור עדין והמין למור במבוק ענק מבמבוק וגם מפרחים. למור זה פעיל בעיקר ביום וגם בשעות הדמדומים. הלמור חי בקבוצות הכוללות את הזכר, כמה נקבות והצאצאים שלהן. הטורפים העיקריים של הלמור הם חנק קרקע מלגשי, עופות דורסים כמו עקב מדגסקר ואיה זרונית מדגסקרית וטורפי מדגסקר כמו הפוסה. הלמור נמצא על פי הרשימה האדומה של IUCN במצב השימור פגיע עקב בירוא יערות, ציד ושרפות.

ראו גם
------

* הפארק הלאומי מרוג'ג'י

קישורים חיצוניים
----------------

ויקישיתוף מדיה וקבצים בנושא **למור במבוק מערבי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  למור במבוק מערבי באתר הרשימה האדומה של IUCN

| למוריים |
| --- |
| למור זנב-טבעת (סוג ומין יחיד) | למור זנב-טבעת |  |
| למור אמיתי | למור חום • למור סנפורד • למור לבן-ראש • למור אדום • למור אדום-חזית • למור חום-צוואר • למור אפור-ראש • למור שחור • למור שחור כחול-עין • למור מוכתר • למור אדום-בטן • למור הנמייה |
| למור צווארון | למור צווארון שחור לבן • למור צווארון אדום |
| למור עדין | למור במבוק אפור • למור במבוק מוזהב • למור במבוק מערבי |
| למור במבוק ענק (סוג ומין יחיד) | למור במבוק ענק |
**ניקוֹלה גרוּאבסקי** (במקדונית: **Никола Груевски**; נולד ב-31 באוגוסט 1970 בסקופיה, יוגוסלביה) הוא מדינאי מקדוני שכיהן כראש ממשלת מקדוניה בשנים 2006 - 2016. במאי 2017 החל לשמש כראש האופוזיציה.

ביוגרפיה
--------

מוצא משפחת אביו של גרואבסקי הוא ממקדוניה היוונית. לאחר שהשלים את חינוכו בבתי ספר בסקופיה, למד גרואבסקי באוניברסיטת סקופיה בביטולה וקיבל תואר ראשון בכלכלה ב-1994 (ב-2006 קיבל תואר שני בכלכלה). בשנים שלאחר מכן עבד במגזר הבנקאי בתחום שוק ההון והקים ב-1998 את התאחדות הברוקרים במקדוניה. גרואבסקי התגרש מאשתו הראשונה ונישא ב-2007 לבורקיצה גרואבסקה, עמה יש לו שתי בנות.

ב-1998, לאחר ניצחונה בבחירות של מפלגת הימין **Vmro-Dpmne** (ארגון המהפכה הפנימי של מקדוניה-מפלגה דמוקרטית לאיחוד העם המקדוני), כיהן גרואבסקי בן ה-29 בממשלתו של ליוּבצוֹ גאורגייבסקי. תחילה כשר בלי תיק ומאוחר יותר כשר המסחר. ב-1999 נתמנה לשר האוצר מטעם מפלגתו וכיהן בתפקיד זה עד ל-ספטמבר 2002.

תחת כהונתו כשר האוצר, מכרה מקדוניה את רשת הטלפון המקדונית לקבוצת Matav ההונגרית. כמו כן הוא ביצע רפורמות, כולל הטלת מע"מ של 18%, וכן מסע הפרסום שבו בלטה הסיסמה: "קנו תוצרת מקדונית" שלוותה בלוגו ובו שמש בעלת פרצוף שמח.

תבוסת מפלגתו בבחירות לפרלמנט ב-2002, הביאה למחלוקת פנימית. ראש הממשלה היוצא, גאורגייבסקי, הקים את מפלגת העם המקדונית ואילו גרואבסקי נשאר במפלגת Vmro-Dpmne.

ב-28 באוגוסט 2006 חזרה המפלגה לשלטון וגרוּאבסקי החליף את ראש הממשלה הקודם, ולאדו בוצ'קובסקי, והקים ממשלה עם פנים רבות ומוכרות. מפלגתו ניצחה בבחירות שוב בשנים 2008, 2011 ו-2014. גרואבסקי התפטר מתפקידו בינואר 2016, כחלק מ"הסכם פרזינו", לאחר הפגנות שנערכו ברחבי המדינה בחודש מאי 2015. הוא הוחלף בידי ממשלה זמנית בראשות אמיל דימיטרייב, ששלטה עד לבחירות שהוקדמו לחודש דצמבר 2016, בהן התמודד גרואבסקי שוב לראשות הממשלה אך הפסיד. יריבו זוראן זאאב הקים ממשלה במאי 2017 וגרואבסקי החל לכהן כראש האופוזיציה.

קישורים חיצוניים
----------------

ויקישיתוף מדיה וקבצים בנושא **ניקולה גרואבסקי** בוויקישיתוף
* קורות חיים, אתר ממשלת מקדוניה
* קנת' רפוזה, כיצד מקדוניה שרדה את משבר המהגרים והזניקה את הכלכלה שלה?, באתר "פורבס ישראל", 25 באוקטובר 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010039782505171
* GND: 1138860328
* ISNI: 0000 0000 4515 7491
* LCCN: n2003100824
* NKC: jo20211116058
* NLP: A3849680X
* VIAF: 1850510
* WorldCat: lccn-n2003100824

 |
**הסכמה שבשתיקה** היא טענה שאדם או גוף הסכימו לאמירה או פעולה מסוימת שנאמרה או נעשתה על ידי אחר, בכך שידעו עליה ולא מחו נגדה. הטענה עולה במקומות בהם נטען שהאדם או הגוף השותק אחראים לפעולה של אחר, או במקום שבו נטען שהם הסכימו לה ועתה אינם יכולים לחזור בהם. 

הסכמה שבשתיקה עולה פעמים רבות ביחסים בין מדינות, כאשר בגלל אילוצים שונים מבית ומחוץ מדינה אינה יכולה להצהיר על הסכמה למעשה מסוים, אך היא נמנעת מלפעול נגדו.

ויתור על זכות
-------------

במשפט המקובל, כאשר צד אחד פועל או מצהיר על זכות מסוימת והצד השני נמנע מלתקוף זכות זאת תוך זמן מסוים, הצד השני מאבד מזכותו מכיוון שרואים אותו כמי שוויתר על הזכות והוא מנוע אחר כך מלהעלות טענה נגדית. "הסכמה שבשתיקה" שונה מ"שיהוי" בכך שהסכמה שבשתיקה נחשבת לוויתור מדעת, בעוד השיהוי יכול לנבוע ממחדל של אי עשייה. 

מקרה מפורסם של הפעלת עקרון ההסכמה שבשתיקה נפסק בשנת 1990 כאשר בית המשפט העליון של ארצות הברית קבע שמדינת ג'ורג'יה ויתרה לדרום קרוליינה על אי בנהר סוואנה, שנקבע שישתייך אליה בחוזה משנת 1789, מאחר שהיא עמדה מנגד כאשר דרום קרוליינה ספחה את האי לשטחה וגבתה מתושביו מס רכוש. בית המשפט קבע ששתיקתה של ג'ורג'יה הייתה הסכמה שבשתיקה שהיא אינה יכולה לחזור בה ממנה.

בישראל, מכירים בתי המשפט בזכות של מסיג גבול להשתמש במקרקעין, הנובעת משתיקה מתמשכת של בעל המקרקעין. הזכות אינה מקנה למסיג הגבול זכות להמשיך להחזיק בנכס ובעל המקרקעין רשאי לדרוש את פינויו, אולם בתי המשפט הקנו למסיג הגבול ארכה לפנות את הנכס וכן פיצוי על השקעה במקרקעין.

גם במשפט העברי יש מקרים בהם מתקבלת הטענה שאדם שהביע הסכמה בשתיקה שוב אינו יכול למחות נגד אותה פעולה. הנימוק הוא שהאדם הסביר לא היה שותק על מעשה כזה אילולא הסכים לו. 

מקרה פרטי של הסכמה שבשתיקה הוא על פי הכלל שתיקה כהודאה הקובע שמי שאינו מצהיר מפורשות על התנגדות להאשמות נגדו בכתב תביעה, מסכים לאמיתות הטענות. 

יש חברות השולחות ללקוחות דו"חות תוך ציון שאם לא יתקבל מחאה על הדו"ח ייחשב הדבר להודאה בנכונותו.

אשרור
-----

 ערך מורחב – **אשרור**  

לעיתים נקבע הליך אישור של הסכם באופן שבו הסכמה שבשתיקה נחשבת להסכמה. למשל, באירלנד ובהולנד הליך אשרור אמנות בינלאומיות קובע שהממשלה מניחה את האמנה בפני הפרלמנט להליך אשרור ואם הפרלמנט לא מתנגד לאמנה באופן אקטיבי, האמנה מאושררת.

בהלכה, אישה יכולה להסכים בשתיקה לקידושין והקידושין חלים.

אחריות בנזיקין
--------------

ככלל, בחוק הישראלי, אין לראות בהסכמה שבשתיקה משום הרשאה או אשרור לביצוע עוולה נזיקית. עם זאת, היו מקרים שבהם בית המשפט ראה בהסכמה שבשתיקה משום היתר לביצוע עוולה וזאת בהתקיים נסיבות מיוחדות שהצדיקו הטלת אחריות מוגברת על המזמין.

לקריאה נוספת
------------

* פרופ' נחום רקובר, **ההגנה על צנת הפרט**, הסכמה שבשתיקה לפגיעה בפרטיות, 282. הוצאת ספרית המשפט העברי; משרד המשפטים ומורשת המשפט בישראל, תשס"ו-2006.

הערות שוליים
------------

1. ↑  Georgia v. South Carolina - 497 U.S. 376 (1990)
2. ↑  נינה זלצמן, "רשות־חינם" במקרקעין כ"השאלת מקרקעין"—גישת הסיווג והלכות ה"רישיון במקרקעין", עיוני משפט לה, תשע"ג, הערת שוליים 2
3. ↑  יהודית גלילי, ‏תפקיד הפרלמנט באישור אמנות והסכמים בינלאומיים, סקירה השוואתית, באתר מרכז המחקר והמידע (ממ"מ) של הכנסת, 15 במאי 2002, עמ' 8
4. ↑  רע"א 2059/16 א.א. קליניקות כרמל בע"מ ואחרים נ' מור כהן ואחרים, ניתן ב־28 ביולי 2016, סעיף 11
**אָאוּלוּס פּוֹסְטוּמְיוּס אַלְבִּינוּס מַגְנוּס** (בלטינית: **Aulus Postumius Albinus Magnus**; המאה ה-2 לפנה"ס) היה מצביא רומאי שפיקד על הכוחות הרומאיים בקרב סותול.

ביוגרפיה
--------

אאולוס היה ככל הנראה בנו של ספוריוס פוסטומיוס אלבינוס מגנוס. אחיו היה ספוריוס פוסטומיוס אלבינוס. 

אחיו שימש קונסול בשנת 110 לפנה"ס, בתחילת מלחמת יוגורתה. ספוריוס רצה לשים קץ למלחמה במהירות האפשרית, ועל כן גייס צבא והפליג לנומידיה. אולם יוגורתה, מלך נומידיה, בכוונה תחילה נמנע מעימות חזיתי והמלחמה התארכה מעבר לצפוי. ספוריוס היה מוכרח לחזור לרומא אם היה ברצונו להיבחר כקונסול גם בשנה הבאה, ועל כן מינה את אאולוס כמפקד והפליג חזרה לאיטליה. אאולוס שרצה לעשות את מה שאחיו נכשל בו, גייס בינואר של אותה שנה את הצבא והחל לנוע לכיוון העיר סותול, שם היה האוצר המלכותי של יוגורתה. מקום העיר כיום לא ידוע. פאולוס אורוסיוס מספר שאאולוס תקף בהזדמנות זו גם את העיר קאלאמה.

סותול הייתה מבוצרת היטב, ואאולוס הטיל עליה מצור. יוגורתה העמיד פנים שברצונו בשלום, וכך הצליח להסיח את תשומת לבו של אאולוס. יוגורתה כיתר בחשאי את המחנה הרומאי, ותקף אותו בקרב סותול. הקרב היה קצר ובסופו הובסו הרומאים. אאולוס נלקח בשבי. יוגורתה הסכים לשחרר אותו בתנאי שייכרת עמו חוזה שלום. אאולוס נאלץ לעבור טקס משפיל במהלכו ננעצו בקרקע שני רומחים, ורומח נוסף מעליהם, והוא וכל אחד מחייליו נאלצו לעבור תחתיהם. אאולוס צווה לעזוב את אפריקה תוך עשרה ימים, וכך אכן עשה. הוא חזר לרמא והתקבל שם בזעם. מכאן ואילך לא ידוע עליו כמעט כלום.

לקריאה נוספת
------------

* גאיוס סאלוסטיוס קריספוס. **קאטילינה, יוגורתא, קטעים מדברי הימים**. תרגמה מרומית שרה דבורצקי. ירושלים, מוסד ביאליק, תשכ"ח (1968).

הערות שוליים
------------

1. ↑  סאלוסטיוס, "מלחמת יוגורתה", 36.
2. ↑  סאלוסטיוס, "מלחמת יוגורתה", 37.
3. ↑  ישראל שצמן, הערות לתרגומה של שרה דבורצקי לסאלוסטיוס, עמ' 93, הערה 60.
4. ↑  אורוסיוס, ספר חמישי, 15.
5. ↑  סאלוסטיוס, "מלחמת יוגורתה", 38.
6. ↑  ישראל שצמן, הערות לתרגומה של שרה דבורצקי לסאלוסטיוס, עמ' 94, הערה 64.
7. ↑  סאלוסטיוס, "מלחמת יוגורתה", 39.
פירוש נוסף ערך זה עוסק בעיר במחוז פלובדיב בבולגריה. אם התכוונתם לראש ממשלת ממלכת בולגריה, ראו אלכסנדר סטמבוליסקי.

**סְטָמְבּוֹלִיסְקִי** (בבולגרית **Стамболийски**) היא עיר בדרום בולגריה, במחוז פלובדיב, המנציחה בשמה את ראש ממשלת ממלכת בולגריה אלכסנדר סטמבוליסקי, שנרצח באכזריות בהפיכה צבאית ב-1923. העיר שוכנת 117 ק"מ מהבירה סופיה, במישור תראקיה העילי הסמוך לתוואי הנהר מריצה.

היסטוריה
--------

היישוב נוסד ב-1873 כמחנה פועלים שעסקו בהקמת מסילת הרכבת מאיסטנבול לבלובו אשר מצויה בימינו במחוז פאזארדז'יק. בולגריה נתונה הייתה לשליטת האימפריה העות'מאנית אשר הייתה בתהליך הטנזימאט שהביא לרפורמות ובכלל זה בניית תשתיות תחבורתיות מודרניות. לאחר מלחמת העולם הראשונה הגיעו לכפר הקטן, שעד אז מנה כ-200 נפשות, פליטים בולגרים אשר נטשו את חבלי תראקיה ומקדוניה בעקבות חוזה ניי, וב-1934 גדלה אוכלוסייתו לכדי 554 נפשות. בעת ההיא שמו של הכפר היה גארה קריצ'ים ובהמשך כונה **נובי קריצ'ים**. ב-1964 זכה היישוב למעמד של העיר. ב-1979 שונה שמה של העיר על ידי השלטון הקומוניסטי בבולגריה לשם **סטמבוליסקי**, לזכרו של מנהיג מפלגת האיכרים של בולגריה וראש הממשלה הבולגרי אלכסנדר סטמבוליסקי, שנרצח בהפיכה צבאית.

כלכלה ודמוגרפיה
---------------

אוכלוסיית העיר מונה כ-12,000 נפשות, במגמת קיטון (ילודה לעומת תמותה) ובמגמת הגירה מאוזנת. 83.5% הם ממוצא בולגרי, 3.9% הם בני רומה ו-2.3% הם טורקים.95% מהאוכלוסייה הם בני הדת הנוצרית אורתודוקסית. 22% מכוח העבודה מועסק במגזר השירותים. באזור העיר קיים מפעל לייצור נייר ובשטח השיפוט של העיר מגדלים פירות וירקות. בעיר קיימת תחנת רכבת המשמשת גם לצורכי הובלת מטענים.

קישורים חיצוניים
----------------

ויקישיתוף מדיה וקבצים בנושא **העיר סטמבוליסקי** בוויקישיתוף

הערות שוליים
------------

1. ↑  "העיר סטמבוליסקי", באתר bulgaria.domino (באנגלית).

  


| **רשויות מקומיות וערי מחוז פלובדיב שבבולגריה** |
| --- |
| 

|  |  |
| --- | --- |
| פלובדיב • אסנובגראד • ברזובו • חיסריה • קרלובו • קריצ'ים • קוקלן • פרבומאי • פרושטיצה • ראקובסקי • סאדינניה • סופוט • סטמבוליסקי • קאלויאנובו • לקי • סאדובו • | מחוז פלובדיב |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560012805171
* LCCN: n86073910
* VIAF: 144330665
* WorldCat (עם VIAF): 144330665

 |
הר אאוליס, כפי שצולם על ידי רובר "קיוריוסיטי" של **מארס סיינס לברטורי** ב־2015.
**אֵאוֹלִיס מוֹנְס** (בלטינית: **Aeolis Mons**), המכונה גם **הַר שַׁארְפּ** (באנגלית: **Mount Sharp**) על שם רוברט פיליפ שארפ, הוא הר ברביע אאוליס שעל פני המאדים. ההר מהווה את הפסגה המרכזית במכתש גייל, וגובהו כ־5.5 ק"מ מעל פני העמק שבמרכזו הוא נמצא.

ב־6 באוגוסט 2012 הגיע הרובר "קיוריוסיטי" של **מארס סיינס לברטורי** אל האזור במטרה לחקור את ההר, וב־11 בספטמבר 2014 החל לחקור את מורדות ההר. ב־5 בנובמבר 2016 (לאחר שקיוריוסיטי הייתה על פני המאדים 1,552 ימים) נסע הרובר מרחק של 11.7 ק"מ על מורדות ההר.

מראה אאוליס מונס כפי שצולם על ידי הרובר "קיוריוסיטי" ב־10 במאי 2015, מבט ממעבר לוגן.

מראה אאוליס מונס כפי שצולם על ידי הרובר "קיוריוסיטי" ב־10 במאי 2015, מבט ממעבר לוגן.
תיאור מסלולו של קיוריוסיטי במהלך שהותו על מאדים מאז שעזב את אזור הנחיתה בין השנים 2013–2016תיאור מסלולו של קיוריוסיטי במהלך שהותו על מאדים מאז שעזב את אזור הנחיתה בין השנים 2013–2016

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הר אאוליס** |

* הר אאוליס במפות גוגל
* מידע על אאוליס מונס

הערות שוליים
------------

1. ↑  הודעת נאס"א על נחיתת הרובר בסמוך להר.
**קורפוס התגובה המהירה של הברית** הוא כוח מיוחד של ברית נאט"ו אשר ממוקם בבריטניה וערוך לפריסה מהירה לצורך פתרון משברים מידיים בכל רחבי העולם.

היסטוריה
--------

הקורפוס הוקם ב-2 באוקטובר 1992 בבילפלד שבגרמניה על בסיס הקורפוס הבריטי הראשון. הוא כלל גם הדיוויזיה הרב-לאומית מרכז. בשנותיו הראשונות הוצב הקורפוס במטה המשותף ריינדהלן במנשנגלדבך והוכפף למטה העליון של בעלות הברית באירופה. מטרתו של הקורפוס הייתה להוות כוח לתגובה מיידית הן בתוך שטחי נאט"ו והן מחוצה להם. הקורפוס השתתף במלחמת בוסניה ולאחר מכן במלחמת קוסובו.

עד שנת 2002 הקורפוס היה כוח צבאי סדיר שכלל יחידות סדירות ממדינות שונות, אולם בשנת 2002 עבר הקורפוס ארגון מחדש. כיום הקורפוס כולל מפקדה ומטה, אולם אין לו יחידות סדירות הכפופות לו. במקרה חירום, מקבלת מפקדת הקורפוס פקודה להרכיב באופן מיידי כוח משימה, והיא עושה זאת על בסיס יחידות שונות אשר מדינות נאט"ו מחויבות לתרום למשימה בעת הצורך. ב-2006 הועברה מפקדת הקורפוס מגרמניה לבריטניה, ומאז מאוישים מרבית התפקידים הבכירים בקורפוס בידי קצינים מהצבא הבריטי.

מפקדו הנוכחי של הקורפוס הוא לוטננט גנרל ניק בורטון.

קישורים חיצוניים
----------------

ויקישיתוף מדיה וקבצים בנושא **קורפוס התגובה המהירה של הברית** בוויקישיתוף
* אתר האינטרנט הרשמי של קורפוס התגובה המהירה של הברית

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr95020977
* VIAF: 134144972
* WorldCat: lccn-nr95020977

 |
טירתו של ג'יירג' ראקוצי השני בראדנוט
**הסכם ראדנוט** היה הסכם שנחתם בימי מלחמת הצפון השנייה (1655–1660), בין שוודיה ובני בריתה ולבין טרנסילבניה על חלוקת "הרפובליקה (המלכותית) הפולנית-ליטאית", במקרה של ניצחון במלחמה. ההסכם נחתם ביוזמת שוודיה במטרה לגייס את טרנסילבניה להשתתפות במלחמה. הוא נחתם בראדנוט בטרנסילבניה (בימינו ירנוט (בהונגרית: Radnót, ברומנית: Iernut)) ב-6 בדצמבר 1656.

ההסכם, ששיקף מגמה אנטי-קתולית של חותמיו היה עלול להביא להיעלמותה של הרפובליקה המלכותית הפולנית-ליטאית מעל המפה הפוליטית של אירופה. הוא סוכם כעין תגובה להסכם שביתת הנשק בווילנה משנת 1656 בין רוסיה לפולין ולהסכם וינה מ-1 בדצמבר 1656 בין פולין לאימפריה ההבסבורגית.

מטעם שוודיה חתמו את ההסכם צלסטין שטרנבך וגוטהרד ולינג ומטעם טרנסילבניה - יאנוש קמני ומיהאי מיקש. במשא ומתן השתתפו שגריר פרוסיה, וכן בוגוסלב רדזיוויל ויאן וסטפאן מיארז'נסקי נמיריך.
ההסכם כלל 18 סעיפים, כשהראשון בהם ציין את ביטול הרפובליקה הפולנית-ליטאית על ידי חלוקתה בין שוודיה, טרנסילבניה, פרוסיה, הנסיך בוגוסלב רדזיוויל וההטמאן של הקוזקים האוקראינים.

חותמי ההסכם, השייכים רובם למחנה הפרוטסטנטי הסכימו לחלק ביניהם את "הרפובליקה (המלכותית) הפולנית-ליטאית", כדלקמן:

* קרל העשירי גוסטב, מלך שוודיה, יקבל את פרוסיה המלכותית, קויאוויה, צפון מזוביה, סמוגיטיה, קורלנד ולטגליה.
* הנסיך בוגוסלב רדזיביל יקבל את הוויבודות נובוגרודק.
* פרידריך וילהלם, הנסיך הבוחר מברנדנבורג, יקבל את "פולין גדול".
* ההטמאן בוהדן חמלניצקי יקבל את שטחי אוקראינה שבין הר בטוֹח ונובהורוד-סיברסקי.
* נסיך טרנסילבניה, גיירג' ראקוצי השני יקבל את שטחיה הדרומיים של פולין, ואת רוב פולין קטן, כולל קרקוב.

בעקבות ההסכם, פלש גיירג' ראקוצי השני לפולין בינואר 1657, בראש 41,000 חיילים. למרות זאת, חותמי ההסכם לא השיגו את מבוקשם. פולין התאוששה ודחקה בהצלחה את הפולשים אל מחוץ לגבולותיה. רק לאחר יותר ממאה שנה, חולקה פולין, אך בין כוחות שונים לגמרי מאלו שבקשו להשתלט עליה על פי הסכם ראדנוט.

לקריאה נוספת
------------

* Szilágyi Sándor- „Transylvania et bellum Boreo-Orientale", Acta et documenta ... introductionibus et notis adjectis, instruxit A. Szilágyi.-(Erdély és az északkeleti háború, etc, Magyar Tudományos Akadémia, Pest 1890 II, 192 - 193

קישורים חיצוניים
----------------

* Ludwik Kubala, *Wojna Brandenburska i najazd Rakoczego w roku 1656 i 1657, szkiców historycznych serya 5* Lwów 1910 s. 130 - 133 (בפולנית)
* Robert I. Frost, After the Deluge: Poland-Lithuania and the Second Northern War, 1655-1660, Cambridge University Press, 2004, page 85 (באנגלית)
* *Traktat w Radnot. Pierwsza próba rozbioru Rzeczypospolitej Obojga Narodów* הסכם ראדנוט. הניסיון הראשון לחלוקת הממלכה הפולנית-ליטאית - באתר של טומאש סאנצקי (בפולנית)
* אנדריי קטליארצ'וק - מלחמת הצפון השנייה והמבצע השוודי האחרון בדוכסות הגדולה של ליטא ,המצור על ברסט ב-1657 ומחלוקת היסטורית לגביו באתר "מבט היסטורי בלארוסי" (2005 Беларускі Гістарычны Агляд) כרך 12 חוברת 1 - 2 (בבלארוסית)

הערות שוליים
------------

1. ↑  א. קוטליארצ'וק
**אָאוּסַנְגָטֶה** (בספרדית: **Auzangate**) הוא הר ברכס וילקנוטה, חלק מהרי האנדים בפרו. גובהו 6,384 מטרים, 100 קילומטרים דרום מזרחית לעיר קוסקו. להר חשיבות רבה במיתולוגיית האינקה.

כל שנה, פסטיבל 'קויילור ריטי' (בקצ'ואה "שלג כוכבים") מתקיים עשרים קילומטר צפון לאאוסנגטה בהר קולקיפונקו, והוא אבן שואבת לאלפי עולים לרגל. הוא מתקיים שבוע לפני חג הלחם והיין הקדושים.

באזור למוֹת ואלפקות חיות בבר. שבילים בהרים הגבוהים משמשים את רועיהן לסחר עם קהילות חקלאיות בגבהים נמוכים יותר. אחד מנתיבים אלה הוא מהווה מסלול טיול רגלי ידוע ומפורסם.

לאזור יש ארבעה מאפיינים גאולוגיים עיקריים: ההרמה האנדית של גרניט, הקרחונים התלויים, עמקי בליית קרחונים, ותצורה פרמינאנית בצבעיה הייחודיים: אדום, אוכרה, טורקיז. האזור מתאפיין גם בגיר וביערות.

גלריה
-----

* מוכרת מלאכת יד באאוסנגטהמוכרת מלאכת יד באאוסנגטה
* אישה באאוסנגטה סמוך לכפר טינקיאישה באאוסנגטה סמוך לכפר טינקי

קישורים חיצוניים
----------------

ויקישיתוף מדיה וקבצים בנושא **אאוסנגטה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553879505171
* GND: 7522521-9
* LCCN: sh90002549
* VIAF: 236591146
* WorldCat (עם VIAF): 236591146

 |
מועדון הכדורעף **קוזבאס קמרובו** (ברוסית: **«Кузбасс Кемерово»**) היא קבוצת כדורעף רוסית מהעיר קמרובו, אשר מתמודדת בליגת העל הרוסית בכדורעף משנת 2010.

המועדון העפיל פעמיים לגמר הגביע הרוסי בכדורעף (2011, 2017) ולשלב חצי גמר גביע CEV (2018/2019) ופעם אחת זכה באליפות ליגת העל הרוסית בכדורעף (2019).

היסטוריה
--------

המועדון הוקם באביב 2008 ביוזמת חברת ההחזקות "איגוד העסקים הסיבירי". היוזמה זכתה לתמיכת מושל מחוז קמרובו, אמאן טולייב, ופדרציית הכדורעף הרוסית. לנשיא המועדון מונה המשנה למושל המחוז ולנטין מזיקין.

בשנת 2010 המועדון העפיל לליגת העל הרוסית בכדורעף ומאז התבסס כאחד ממועדוני הכדורעף הטובים במדינה.

במאי 2019 זכה לראשונה בתולדותיו באליפות ליגת העל הרוסית בכדורעף, לאחר שגבר על זניט קאזאן בסדרת משחקי הגמר. בעונת 2019/2020 המועדון העפיל לשלב חצי גמר ליגת האלופות בכדורעף, במה שמהווה להישג שיא במפעלים האירופיים.

באוקטובר 2020 העפילה לשלב חצי גמר הגביע הרוסי בכדורעף ובעונת 2021/2022 העפילה לשלב הפיינל פור בגביע CEV.

תארים
-----

אליפות רוסיה
* **זכייה (1):** 2019

הסופר קאפ הרוסי
* **זכייה (1):** 2019

קישורים חיצוניים
----------------

ויקישיתוף מדיה וקבצים בנושא **קוזבאס קמרובו** בוויקישיתוף
* אתר האינטרנט הרשמי של קוזבאס קמרובו
* קוזבאס קמרובו, ברשת החברתית אינסטגרם

הערות שוליים
------------

1. ↑  «Кузбасс» впервые в истории стал чемпионом России

| רוסיהרוסיה ליגת העל הרוסית בכדורעף גברים, עונת 2020/2021 |
| --- |
| 

|  |  |
| --- | --- |
| אורל אופה • אורנבורג'יה אורנבורג • בלוגוריה בלגורוד • דינמו מוסקבה • דינמו מחוז לנינגרד • זניט קאזאן • זניט סנקט פטרבורג • לוקומוטיב נובוסיבירסק • יוגרה סורגוט • יוגרה-סמוטלור ניז'נוארטובסק • יניסיי • פאקל נובי אורנגוי • קוזבאס קמרובו • ASK ניז'ני נובגורוד |  |

 |
העתק פסל "נושא הרומח" מאת פוליקליטוס.
"**נושא הרומח**" או "**דוריפורוס**" (ביוונית: δορυφόρος; בלטינית: Doryphorus) הוא פסל יווני מאת הפסל פוליקליטוס (ביוונית: Πολύκλειτος) ממחצית המאה החמישית לפני הספירה. הפסל מציג צעיר אתלטי אשר נשא, כנראה, רומח. הפסל נוצר במקור מברונזה, אולם שרדו רק העתקים שלו עשויים שיש. 

תנוחת הפסל משלבת בין דינאמיות לסטאטיות, בין עמידה להליכה, במידה רבה באופן הדומה לתנוחת הפסל זורק הדיסקוס. הפסל ניצב בתנוחת "קונטרה פוסטו" (Contrapposto), רגל ימין של הפסל מונחת קדימה, כלפני צעד ואילו רגל שמאל מורמת מעט וממוקמת מאחוריה כך שהדמות נשענת על רגלה הימנית. מותנו הימני של הפסל גבוה יותר, כך שקו המותניים נוטה לשמאל ואילו הראש מאזן נטייה זו בהרכנתו לצד ימין. מערך הידיים של הדמות הוא הופכי כאשר יד ימין מונחת לצידי הגוף ואילו יד שמאל אוחזת ברומח הנשען על הכתף. מערך כיאסטי זה יוצר שלמות הרמונית תוך יצירת ניגודים בכווני התנועה. 

פרופורציות הדמות המפוסלת נחשבות למושלמות לפי הפרופורציות של האמנות הקלאסית. במאה השנייה לספירה כתב קלאודיוס גלנוס על הפסל ותיאר אותו כביטוי הוויזואלי המושלם עבור החיפוש הרמוניה ויופי. ביטוי זה מתבטא בפרופורציות המושלמות של הפסל: "היופי מגולם בפרופורציות, לא של אלמנטים אלא של חלקי הגוף, כלומר של אצבע אל אצבע ושל כל האצבעות אל כף היד ושורש כף היד ואלה אל הזרוע, ושל הזרוע לאמה, ושל כל החלקים אלו אל אלו כפי שהם מתוארים בקאנון של פוליקליטוס".

לקריאה נוספת
------------

* מיכאל אבי-יונה, **תולדות האמנות הקלאסית**, מוסד ביאליק, 2004, עמ' 126–127. (הספר בקטלוג ULI)

קישורים חיצוניים
----------------

ויקישיתוף מדיה וקבצים בנושא **נושא הרומח** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb125674350 (data)
* GND: 4391153-5
* LCCN: n98099544
* SUDOC: 08155009X
* VIAF: 211737535
* WorldCat (עם VIAF): 211737535

 |
ההיכל הביתי "**מלאדוסט**" מבחוץ
**קוורנר רייקה** (בקרואטית: **KK Kvarner Rijeke**) היא קבוצת כדורסל קרואטית מהעיר רייקה על מפרץ קוורנר, המתמודדת בליגת העל הקרואטית.

היסטוריה
--------

הקבוצה הוקמה בשנת 1946 והשתתפה בליגה היוגוסלבית לשעבר בסך הכל 6 עונות. 

בעונות 1976/77, 1980/81, הגיעה הקבוצה לגמר הגביע היוגוסלבי, אך הפסידה לקבוצות יוגופלסטיקה ספליט וציבונה זאגרב בהתאמה.

הקבוצה משחקת בליגה הקרואטית הבכירה מאז הקמתה. מספר עונות התנדנדה בין הליגה הראשונה לשנייה. בעונת 2000/01 סיימה במקום השלישי. בעונת 2010/11 הגיעה עד לרבע גמר הגביע והפסידה לצ'דביטה זאגרב.

במסגרת אירופאית
---------------

הקבוצה השתתפה בעונת 1977/78 בגביע ספורטה והגיעה עד לשלב בית רבע הגמר, בו סיימה במקום הרביעי והאחרון. כמו כן השתתפה הקבוצה בגביע קוראץ' בעונות 1994/95 (הודחה בסיבוב השני על ידי סקאליג'רה ורונה), 2000/01 (הודחה בסיבוב השני על ידי טורק טלקום), 2001/02 (הודחה בסיבוב הראשון על ידי ק.ק. קאפושוואר). בעונת 2001/02 הקבוצה הייתה בין הקבוצות הראשונות שהקימו את הליגה האדריאטית, בה השתתפה במשך עונה אחת בלבד.

שמות ואולם הבית
---------------

בעבר אומצה הקבוצה על ידי חברת הביטוח "טריגלאב" ושמה שונה בהתאם למשך מספר עונות. כמו כך נקראה הקבוצה בעבר "טורפדו". כיום יש לקבוצה הסכם חסות עם הברת התיירות "נובי רסורט".

מאז שנת 2009 מארחת הקבוצה ב**היכל מלאדוסט** שהוקם בשנת 1973 ומכיל 3,960 מקומות ישיבה. ההיכל משמש גם את קבוצת הכדוריד המקומית. בשנת 2000 היה אחד משני האולמות שאירחו את אליפות אירופה בכדוריד.

תארים והישגים
-------------

* **הליגה הקרואטית**:
	+ חצי גמר: 2001
* **הגביע היוגוסלבי**:
	+ גמר: 1977, 1981
* **גביע ספורטה:**
	+ רבע גמר: 1978

שחקנים בולטים בעבר
------------------

* קרואטיהקרואטיה מריו סטואיץ'
* קרואטיהקרואטיה דאבור קוס
* קרואטיהקרואטיה קוטיס בוסטיץ'
* קרואטיהקרואטיה גוראן סוצ'ורוביץ'
* ארצות הבריתארצות הברית דורון קלרק

קישורים חיצוניים
----------------

ויקישיתוף מדיה וקבצים בנושא **קוורנר רייקה** בוויקישיתוף
**נות'רותריופס** (שם מדעי: *Nothrotheriops*) הוא סוג של עצלן קרקע שמאובניו נמצאו במרכז מקסיקו ובדרום ארצות הברית ובאחד הממצאים ממכתש בניו מקסיקו נמצאו גם שרידי שיער ואף גללים. במראהו הוא הזכיר את המגתריום, אך הוא היה קטן בהרבה. הוא חי מלפני שני מיליון שנה עד ללפני 11,000 שנה.

מאפיינים
--------

עצלן זה היה מבין הקטנים שבעצלנים הקרקעיים. הוא הגיע לאורך 2.75 מטרים ושקל מעל 250 קילוגרם. הוא היה בעל זנב ארוך ורגליים אחוריות חזקות, איתם הוא נשען כדי לייצב אותו בעודו עובר מתנועה ארבע-רגלית למצב זקוף, כנראה כדי להוריד ענפים מהעצים. ייתכן שהוא ניזון ממיני צמחים כמו קקטוסיים, יוקה ומיני חלמיתיים. הוא היה לטרף לטורפים גדולים כמו הסמילודון, אך כנראה שמראהו הזקוף הרתיע את הסמילודון. לא נמצאה במאובנים הוכחה, אך ייתכן שלעצלן הייתה לשון ארוכה כמו של ג'ירפה ששימשה להגעה לעלים מבלי להידקר מקוצים.

בתרבות
------

עצלן זה הופיע בסדרות העולם החדש הפראי וענקי עידן הקרח.

קישורים חיצוניים
----------------

ויקישיתוף מדיה וקבצים בנושא **נות'רותריופס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |
**אאוקיון** (שם מדעי: ***Eucyon***; מילולית: "כלב ישר") הוא סוג נכחד של טורף קטן בן למשפחת הכלביים שהתקיים במשך הנאוגן מסוף המיוקן עד סוף הפליוקן של אמריקה הצפונית מלפני 10.3 מיליון שנה עד ללפני 3.6 מיליון שנה. הסוג כולל 2 מינים: *Eucyon skinneri* ו-*Eucyon davisi* שהוגדרו לראשונה ב-1996 והוא נחשב לאבי הסוג כלב (*Canis*), בו המינים הקרובים ביותר לכלב הבית ואולי למיני כלבים נוספים מאמריקה הצפונית.

האאוקיון היה טורף בגודל דמוי-קויוט במשקל של 15 ק"ג בקירוב שהיה בעל חוטם מוארך וצר וחוש ריח מחודד. מבנה שיניהם רמז שהיו אוכלי כל ניזונים מהחי ומהצומח בדומה לקויוטים ולתנים.

סוג זה היגר לאמריקה לפני 10 מיליון שנה מאבות קטנים יחסית (כנראה שועלים) וירש את מקומם של בני קבוצת הכלביים, לאחר היעלמותם של ההספרוקיוניים והבורופגיים מהיבשת. ככל הנראה הוא התפתח לכלבים כמו הקויוט או לכלב *Canis lepophagus*. המאובנים שלו התגלו בארצות הברית מריו גראנדה בטקסס ועד מערב אורגון וצפון נברסקה וכן במקסיקו. ממצאים נוספים שאולי השתייכו אליו התגלו במונגוליה, יוון ואתיופיה ועוד אזורים רבים בעולם הישן, בהם הוא כנראה חי טרם ההגירה דרך גשר ברינגיה.

קישורים חיצוניים
----------------

ויקישיתוף מדיה וקבצים בנושא **אאוקיון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
תרשים מודל כלל השלושה
**כלל השלושה** (באנגלית: **Rule of three**) הוא מודל בעסקים וכלכלה אשר גובש על ידי ג'גדיש שֵת' (Jagdish Sheth) ורג'נדרה סיסודיה (Rajendra Sisodia). כלל השלושה הוא למעשה מודל לתיאור שוק בוגר. המודל טוען כי עם התבגרות השוק והתייצבותו על ידי כוחות השוק הטבעיים – כאשר לא מתרחשים אירועים חריגים – יובילו את השוק למבנה של "איזון כוחות", שבו ישנם שלושה מתחרים מובילים, אשר מחזיקים ביחד ביותר מ-70% נתח שוק, ומציעים מגוון רחב של מוצרים ושירותים לכל פלחי השוק (Full-line Generalists). שלושת המובילים מכונים בסדר יורד: מוביל, עוקב, נגרר.

ליד המובילים יש "שחקני גומחה", שכל אחד מחזיק בנתח שוק של 1% עד 5%, ואשר מתמחים בקבוצת מוצרים מצומצמת או בפלח שוק מוגדר (Specialists niche players). מתחרים, אשר נמצאים בין המובילים לבין שחקני הגומחה, שכל אחד מהם מחזיק בנתח שוק של 5% עד 10%, הם "שחקני ביניים", אשר נמצאים בסכנה של נפילה ל"שלולית" (ditch).
המודל אף מציג את היחס בין נתח השוק של השחקנים לבין התשואה לנכסים (רווחיות לאורך זמן).

ביקורת
------

כלל השלושה מהווה כלל אצבע אשר מתאים לשוק במאפיינים אוליגופוליים (תחרות בין מעטים - לדוגמה שוק החלב בישראל), אולם בשווקים קלאסיים של תחרות משוכללת מרובת מתחרים ובעיקר בשוק של עסקים קטנים וזעירים (כגון אינסטלטורים, שיפוצניקים, קוסמטיקאית, וכדומה) - תחולת יישומו של המודל פחותה.

כלל השלושה בישראל
-----------------

בישראל, בשל זערוריותו היחסית של השוק, הנטייה לקיומו של מונופול טבעי או קרטל טבעי במקום כלל השלושה עולה.

קישורים חיצוניים
----------------

* מאמר המתאר בהרחבה את כלל השלושה
פירוש נוסף ערך זה עוסק במכלית נפט. אם התכוונתם למשמעות אחרת, ראו ואלדז (פירושונים).

**אקסון ואלדז** (Exxon Valdez, מבוטא "ואלדיז") הייתה מכלית נפט של חברת הדלק אקסון. לאחר שעלתה המכלית על שרטון מול חופי דרום מדינת אלסקה בארצות הברית, דלפו ממנה כמויות עצומות של נפט גולמי, שהסבו נזק סביבתי ואקולוגי מהחמורים ביותר בתולדות יבשת צפון אמריקה.

המכלית
------

המכלית הייתה בנויה כולה מפלדה. היא נבנתה על ידי חברת הפלדה ובניית הספינות הלאומית בסן דייגו, ונמסרה לאקסון בדצמבר 1986. אורכה היה 301 מטר, רוחבה 51 מטר והשוקע שלה 20 מטר. היא הייתה מונעת על ידי מנוע דיזל בעל הספק של 24 מגהוואט. למכלית הייתה תפוסה של 235,000 טונות נפט גולמי. מהירותה הייתה כ-16 קשר (30 קמ"ש). היא שימשה להעברת נפט גולמי מטרמינל הצינור של קונסורציום אליאסקה בוואלדז שבאלסקה לבתי זיקוק בארצות הברית.

האירוע
------

 ערך מורחב – **אסון הנפט של אקסון ואלדז**  

ב-24 במרץ 1989, פגעה המכלית בשונית בליי שבמפרץ הנסיך ויליאם, בסמוך לעיר ואלדז שבאלסקה. הפגיעה גרמה לקרע רציני בגחון האניה שהייתה טעונה ב-180,000 טונות נפט גולמי. מעריכים ש-36,000 טונות נפט גולמי נשפכו לים במשך כמה ימים, וזיהמו אלפי קילומטרים של חופים עד שהצליחו לעצור את הזרימה. למעלה מ-250,000 בעלי חיים נפגעו מהאסון. 

ועדת חקירה שמונתה לבדיקת האירוע הצביעה על מספר גורמים לאסון: כשל איש צוות בהשטת המכלית במיצרים, עקב עייפות ועומס יתר; כשל רב החובל בפיקוח על ניווט המכלית, עקב שיכרות; כשל חברת אקסון בפיקוח על רב החובל ומינוי צוות לא תשוש; כשל משטרת החופים בניהול תעבורת האוניות במפרץ. 

לאחר התאונה שונה שמה של המכלית ל-*Sea River Mediterranean*

המכלית אקסון ואלדז מופיעה בסרט "עולם המים".

קישורים חיצוניים
----------------

ויקישיתוף מדיה וקבצים בנושא **אקסון ואלדז** בוויקישיתוף

  

* ״חוף שמן״ - על האונייה אקסון ואלדז ואסון הזיהום בפודקאסט ״מינהר הזמן״, ״כאן״, תאגיד השידור הישראלי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572986205171
* GND: 4303353-2
* LCCN: no89011182
* VIAF: 316431940
* WorldCat: lccn-no89011182

 |
**שוקרוט גארני** (בצרפתית: **Choucroute garnie**, ״כרוב כבוש מקושט״) הוא מאכל המזוהה עם חבל אלזס שבצרפת.

המתכון להכנתו של שוקרוט גארני כולל כרוב כבוש, עם נקניקיות וחלקי בשר לבן אחרים שעברו עיבוד מוקדם - בישול, המלחה ועישון. נהוג להכין את המתכון בתוספת תפוחי אדמה. סופר האוכל ג'פרי שטיינגרטן כתב, שכל מתכון מסורתי כולל גם פלפל שחור,  ציפורן, שום, גרגרי ערער, בצלים, ותפוחי אדמה; רובם כוללים עלי דפנה ויין. הרכיבים השונים מבושלים בסיר למשך מספר שעות על גבי מצע הכרוב הכבוש.

גרסאות עיקריות
--------------

באלזס נוהגים לבשל את השוקרוט ביין לבן, ובגרמניה בבירה ושומן חזיר או אווז. מחוץ לאלזס יש החורגים מהיותו מאכל עניים ומבשלים אותו בשמפניה (שוקרוט רויאל) ומוסיפים לו חלקים יוקרתיים (כמו פואה גרא ובשר ציד). גרסת המטבח ההונגרי כוללת כרוב ממולא בתוספת מרכיבים אחרים. ניתן להוסיף לשוקרוט חתיכות כרוב שאינו כבוש על-מנת להפיק גרסה מעט פחות חומצית.

היסטוריה
--------

השוקרוט התפתח כמאכל איכרים, שבמשך החורף הייתה תזונתם מבוססת על מזון משומר, ומקור שמו מהמילה "שוקרוטייר" - כבישת כרוב. למרות שבמקורו השוקרוט הוא מתכון גרמני, הביא הסיפוח הצרפתי של אזור אלזס ולוריין בעקבות שלום וסטפליה ב-1648 את התבשיל לצרפת ומאז הוא הפך לפופולרי ברחבי המדינה.

הקהילה היהודית באלזס פיתחה גרסה כשרה למתכון, בו חלקי בשר אווז מחליפים את בשר החזיר. על בסיס גרסה זו נפוצה מנה בשם "שוקרוט יהודי".

השוקרוט נפוץ כיום ברחבי צרפת כמשומר או בצורה שמוכנה לחימום במיקרוגל.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שוקרוט גארני** |
| ויקישיתוף תמונות ומדיה בוויקישיתוף: **שוקרוט גארני** |

הערות שוליים
------------

1. ↑  ישראל אהרוני, **במטבח הצרפתי**, אדם מוציאים לאור 1995, עמ' 180
פותחן בקבוקים של קוזיול
**קוזיול** (בגרמנית: **koziol**) היא חברה המייצרת חפצי פלסטיק לבית ולמשרד. מפעלה של החברה והנהלתה יושבים בעיר ארבך אים אודנוולד במדינת הסה בגרמניה.

פעילות
------

את החברה הקים ברנהרד קוזיול ב-1927, אז פתח סדנה לעיבוד שנהב בעיר מיכלשטאדט. ב-1935 רכשה החברה מכונה ליציקות פלסטיק, ולאחר מלחמת העולם השנייה עברה לייצר כלי פלסטיק.

ב-1950 החליט ברנהרד לייצר חצאי כדורי פלסטיק ממולאים במים שבתוכם הונחו בובת סנטה קלאוס ושבבי פלסטיק לבנים. ניעור של הכדור יצר אפקט של "שלג" בתוכו. הכדורים מיוצרים מאז באלפי עיצובים שונים.

מאז שנות ה-90 של המאה ה-20 מייצרת החברה בעיקר כלי בית ומתנות. על עיצוב המוצרים אחראים מעצבים מהידועים בעולם, כגון אלסנדרו מנדיני ורנה בארבה. העיצובים המקוריים של החברה זכו בפרסי עיצוב בינלאומיים. 

תחום נוסף שבו עוסקת החברה הוא עיצוב חללים; אלמנטים דינמיים מחומרים שונים ובעיצובים שונים יוצרים מחיצות לחלוקת חללים, לחיפוי קירות ולנוי.

קישורים חיצוניים
----------------

ויקישיתוף מדיה וקבצים בנושא **קוזיול** בוויקישיתוף
* 

* אתר האינטרנט הרשמי של קוזיול
* האתר לאדריכלים ומעצבים
**כריסטיאן אלכסנדרו אלבו** (ברומנית: **Cristian Alexandru Albu**; נולד ב-17 באוגוסט 1993 בבוקרשט שברומניה) הוא כדורגלן רומני המשחק בעמדת הקשר האחורי בקבוצת ראפיד בוקרשט מליגת העל הרומנית ובנבחרת רומניה.

קריירת מועדונים
---------------

אלבו גדל במחלקות הנוער של פלאטול נציונאל, אינטר ספורט, אוניריה אורזיצ'ן וקונקורדיה קיאז'נה. בשנת 2012 החל לשחק בקבוצת המילואים של קונקורדיה קיאז'נה. בשנת 2015 החל לשחק בקבוצה הראשונה של המועדון, במסגרת ליגת העל הרומנית. בסך הכל ערך 119 הופעות ליגה במדי המועדון, בהן הבקיע עשרה שערים.

הוא הושאל מקונקורדיה קיאז'נה לקבוצות אקדמיקה קליניקן, UTA ארד וראפיד בוקרשט מליגת העל הרומנית. ב-1 ביולי 2022 חתם על חוזה קבוע בראפיד בוקרשט.

קריירה בינלאומית
----------------

ב-8 באוקטובר 2021 ערך אלבו את הופעת הבכורה שלו בנבחרת רומניה, בהפסד 1–2 לנבחרת גרמניה במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלכסנדרו אלבו"**.
**קוֹזְלוֹדוּי** (בבולגרית: **Козлодуй**) היא עיר בצפון מערב בולגריה, השנייה בגודלה במחוז וראצה, שוכנת לגדות הדנובה וממוקמת 130 קילומטרים צפונית מבירת בולגריה סופיה ו-80 ק"מ מבירת המחוז וראצה.

היסטוריה
--------

עדויות להתיישבות אנושית מאורגנת באזור מתוארכות לתקופת הברונזה המאוחרת. כמו כן נמצאו שרידי יישובים מבוצרים מהמאה ה-5 לפנה"ס, עידן הממלכה התראקית. בהמשך נשלט השטח על ידי האימפריה הרומית ונבנו מספר מצודות כדי להגן על גבול הדנובה של האימפריה. בתקופת האימפריה הבולגרית הראשונה הוקמה מצודה בסמיכות למיקום העיר המודרנית. משמה של המצודה **קוזלודוייסקי**, נגזר שם העיר המודרנית.

עדויות כתובות ליישוב מאורגן במקום בשם **קוֹטוֹזְלוּק** מצויות בתעודות עות'מאניות מהמאה ה-16, העוסקות בגביית מיסים בווילאייט הדנובה. במהלך המאה ה-19, עידן התחייה הלאומית הבולגרית הוענק ליישוב שמו המודרני קוזלודוי. ב-23 בנובמבר 1877, במהלך המלחמה העות'מאנית-רוסית (1877–1878), נכבש היישוב על ידי צבא האימפריה הרוסית ומתוקף סיכומי קונגרס ברלין, נכלל בשטח נסיכות בולגריה.

דמוגרפיה
--------

אוכלוסיית העיר מצויה במגמת קיטון בשל שיעור תמותה העולה על שיעור הילודה וכן בשל הגירה שלילית, בעיקר הגירת עבודה. בעשור הראשון של המאה ה-21 קטנה אוכלוסיית קוזלודוי בשיעור של 8.17 אחוזים. מבחינת התמהיל האתני של האוכלוסייה עולה, כי 85.5 אחוזים הם בולגרים ו-14.5 אחוזים הם צוענים. מבחינת התמהיל המגדרי עולה, כי 49.32 אחוזים הן נשים ו-50.68 אחוזים הם גברים.

כלכלה
-----

סמוך לעיר פועלת מ-1970 תחנת כוח גרעינית בהספק של 1,820 מגה-ואט. זוהי תחנת הכוח הגרעינית היחידה בבולגריה. החל מ-2006, עם הצטרפות בולגריה לאיחוד האירופי צומצמה מאוד פעילות התחנה בלחץ האירופים ונסגרו 4 יחידות יצור מתוך ה-6 שפעלו במקום, בשל תנאי בטיחות לקויים. מקצת מעובדי התחנה נפלטו למעגל האבטלה ושיעורה בקוזלודי האמיר מעל לממוצע הבולגרי. בקוזלודוי פועלות חברת בנייה וחברה ליצור מוצרי צריכה חשמליים. העיר סמוכה לעורקי התחבורה מספר 5, 7, 8 ו-9 של נתיבי התעבורה הפאן-אירופיים.

קישורים חיצוניים
----------------

ויקישיתוף מדיה וקבצים בנושא **העיר קוזלודוי** בוויקישיתוף
* 

* אתר האינטרנט הרשמי של קוזלודוי

הערות שוליים
------------

1. ↑  תקציר ההיסטוריה של קוזלודוי, באתר bulgaria.domino (באנגלית).

| **רשויות מקומיות וערי מחוז וראצה שבבולגריה** |
| --- |
| 

|  |  |
| --- | --- |
| וראצה • קוזלודוי • ביאלה סלאטינה • מזדרה • אוריאחובו • בורובאן • קריבודול • מיזיאה • רומאן • חיירדין | מחוז וראצה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565127205171
* GND: 4313152-9
* LCCN: n90661911
* VIAF: 138506156
* WorldCat (עם VIAF): 138506156

 |
**ז'אן-אנרי סיאן** (בצרפתית: **Jean-Henry Céant**; בקריאולית האיטית: **Jean-Henry Ceant**; נולד ב-27 בספטמבר 1956) הוא נוטריון ופוליטיקאי מהאיטי שכיהן כראש הממשלה בין השנים 2018–2019.

ביוגרפיה
--------

### לימודים

סיאן נולד במחוז המערב בשנת 1956. בשנת 1977 נרשם לפקולטה למשפטים ולכלכלה באוניברסיטה הממלכתית של האיטי, כיום אוניברסיטת האיטי. בשנת 1981 נבחר לנשיא ועדת הסטודנטים של הפקולטה. בד בבד ללימודי המשפטים, הוא למד חשבונאות בבית ספר לעסקים, סטטיסטיקה במכון האיטי וספרדית. בשנת 1997 הלך ללמוד קורסים מיוחדים במשפטים נוטריונים בספרד.

### קריירה משפטית ואקדמית

בשנת 1980 הוא מונה לראש השירות הסטטיסטי במשרד לקידום סחורות יצוא. בשנת 1986 הוסמך לנוטריון ופתח משרד בפורט-או-פרנס. בשנת 1995 החל לכהן כנציג של האיטי באיגוד הבינלאומי לנוטריונים לטיניים. לאחר זמן מה, מונה לסגן נשיא וועדת אמריקה הצפונית, המרכזית והקריביים של האיגוד. בסביבות שנת 1993 החל בקריירה מקבילה כמרצה. הוא לימד באוניברסיטת קיסקייה, באוניברסיטת GOC ובבית הספר הלאומי למנהל פיננסי. בשנת 1995, הפך לחבר מן המניין באיגוד הבינלאומי של נוטריונים ונכון ל-2021, משמש שם כיועץ כללי.

### קריירה פוליטית

בשנת 2010, התמודד סיאן לנשיאות האיטי וקיבל 3.07% מהקולות. בשנת 2015 התמודד שוב והשיג 2.50% מהקולות, ולאחר מכן 0.75% בשנת 2016, לאחר ביטול ההצבעה של 2015. ב-6 באוגוסט 2018, כמעט חודש לאחר התפטרותו של ז'אק גאי לפונטנט, מונה סיאן לראש ממשלה על ידי הנשיא ז'ובנל מואיז. הרכב ממשלתו פורסם ב-6 בספטמבר 2018 ואושר על ידי הסנאט ב-15 בספטמבר ועל ידי לשכת הצירים מספר ימים לאחר מכן.

ב-18 במרץ 2019, פחות משישה חודשים לאחר מינויו, הוא פוטר עקב משבר כלכלי. בהצבעת אי-האמון 93 הצביעו בעד הפלת הממשלה, 13 נגד ו-6 נמנעו בלשכת הצירים. לאחר מספר ימים מונה במקומו ז'אן מישל לפין.

קישורים חיצוניים
----------------

ויקישיתוף מדיה וקבצים בנושא **ז'אן-אנרי סיאן** בוויקישיתוף
* ז'אן-אנרי סיאן, ברשת החברתית טוויטר

הערות שוליים
------------

1. 1 2 3 4  Who is Jean-Henry Céant, Haiti’s New Prime Minister Nominee?, CounterPunch.org, ‏2018-08-10 (באנגלית אמריקאית)
2. 1 2 3  Haiti - FLASH : Moïse chooses Jean Henry Céant as new Prime Minister - HaitiLibre.com : Haiti news 7/7, www.haitilibre.com
3. 1 2 3  Jamaica Observer Limited, Jamaica Observer
4. ↑  Jean Henry Ceant nominated as Haiti's next PM, www.yahoo.com (באנגלית אמריקאית)
5. ↑  Haiti's President Chooses Jean Henry Ceant as Country's Next PM, VOA (באנגלית)
6. ↑  Haiti Parliament ousts Prime Minister Jean Henry Ceant in no-confidence vote prompted by govt maladministration-World News , Firstpost, Firstpost, ‏2019-03-19
**רודיולה רוזאה** (שם מדעי: *Rhodiola rosea*) הוא צמח בעל-פרחים ממשפחת הטבוריתיים. לרודיולה קנה שורש עבה ופרחים צהובים ריחניים, הוא מגיע לגובה של 30–76 ס"מ, והוא נפוץ באדמה חולית באזורים קרים וגבוהים באירופה ואסיה. עקב שימוש מוגבר ברודיולה על ידי חברות מסחריות, באזורים מסוימים הפך הצמח למוגן תחת סכנת הכחדה.

שימושים רפואיים
---------------

### העת העתיקה וימי הביניים

התיעוד המוקדם ביותר לצמח הוא מהמאה ה-1 לספירה.

הצמח היה בשימוש נפוץ ברוסיה וצפון אירופה. בנורווגיה נוצרו סביב הרודיולה מסורות שונות של רפואה עממית, והצמח נחשב בעבר כתרופה למספר מחלות. על פי עדויות מהמאה ה-13 ואילך, בעבר נשתלו צמחי הרודיולה על גגות בנורווגיה במטרה להרחיק רוחות מזיקות.

### במאה ה-21

בימינו משווק צמח הרודיולה כתוסף תזונה במטרה לשפר סיבולת, קשב, זיכרון ויכולת התמודדות עם לחץ.

מספר מחקרים ניסו לבחון את האפקטיביות של הצמח לטיפול בעייפות פיזית או נפשית וטיפול בדיכאון קל עד בינוני, אולם נכון לשנת 2020 מחקרים אלו לא רבים, איכות חלקם חלשה ופגומה, וכן הממצאים של מחקרים אלו סותרים ואינם חד-משמעיים, כאשר בחלק מהמקרים השפעותיו של הרודיולה אף נופלות מהשפעותיהם של תוספי פלצבו.

מחקרים אחרים הראו שבמינונים שונים לצמח השפעות סותרות - מעוררות או מרגיעות - אולם מכיוון שהיקף המחקר סביב הרודיולה לא רחב מספיק, מחקרי המשך לא הצליחו ליצור השפעה אחידה על נבדקים.
מספר ניסויים בבעלי חיים מצביעים על השפעות חיוביות אפשריות, אולם אלו טרם הוכחו בבני אדם.

בשנת 2019 מנהל המזון והתרופות האמריקאי שלח מכתב אזהרה למשווקים של תוספי תזונה מבוססי רודיולה, והתרה שטענות שונות במסרים השיווקיים שלהם - לפיהן הרודיולה מסייע לתחושת אושר טבעית, מפחית תאים סרטניים ומפחית את הכולסטרול הרע – אינן מבוססות ומנוגדות לחוק, והורה להם להסירן מהמידע השיווקי.

קישורים חיצוניים
----------------

ויקישיתוף מדיה וקבצים בנושא **רודיולה רוזאה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

* רודיולה רוזאה, באתר Drugs

הערות שוליים
------------

1. 1 2  Ethnobotany of Rhodiola rosea (Crassulaceae) in Norway, researchgate
2. 1 2 3  Rhodiola, nccih
3. 1 2 3 4 5  Rhodiola Rosea, drugs.com
4. ↑  Peak Nootropics LLC aka Advanced Nootropics, FDA

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph116075

 |
הרב **אליעזר אבן שאנג'י** או **שנג'י** או **שנגי** (ה'ת"ך - התע"א) היה אב"ד ומגדולי דורו בקושטא, ומחבר ספר **דת ודין**.

ביוגרפיה
--------

נולד בשנת ה'ת"כ (1660) בערך, לרבי נסים, מצאצאי רבי אפרים אבן שאנג'י, שהגיע לקושטא מספרד בעת הגירוש ולאחותו של רבי חיים בנבנישתי ושל רבי יהושע רפאל בנבנישתי. היה תלמידו המובהק של רבי יוסף קצבי, בישיבתו למד. כבר בהיותו כבן שלושים חתם על פסקי דין יחד עם רבו רבי יוסף. רבי יצחק מארביט כותב על תקופתו זו:

> 
> והרב הזה לא שקט ולא ידע מנוחה ולא היה אועל ושותה על הסדק דרך כל בני אדם אלא שהקדיש כל כחותיו וידיעותיו ועתותיו לשפוט העדה הגדולה שבחרו בו וימנוהו עליהם כדיין
> 
> 
> 
> — דת ודין, הקדמה
> 

התכתב בהלכה עם חכמי דורו, ביניהם רבי יהודה רוזאניס, מהר"ם שלטון, רבי יצחק אלפנדרי ועם בנו רבי חיים אלפאנדרי השני. החיד"א מספר על ביקורו של רבי נסים רוזילייו בקושטנדינא:

> 
> שמעתי שהרב הנז' [נסים רוזילייו] היה בקי בגורלות ועניני קבלה מעשית. והיה בקושטנדינא אצל הרב המו' מהר"ר אליעזר ן' שנגי ז"ל וראהו מצטער על הגביר כמה"ר אברהם שונצינו נ"ע שהיה פאר הדור והניחוהו במשמר אשר מחוייבי מיתה אסורים שם והיו מצטערים עליו ובפרט הרב מהר"א ן' שנגי ז"ל שהיה לו איזה קורבה עם הגביר הנז'. והרב נ"ר לקח מקרא ועשה גורל בכוונותיו ויצא לו פ' והיה ראשיתך מצער ואחריתך ישגה מאד. ואמר להם אל תיראו שינצל ממיתה ויצא דינו לאור. טעמו וראו הפסוק הזה שהוא מקצתו ר"ת וכך פירושו. והיה רבי אברהם שונצינו ימים תוך כלא מצער. ואחרי תת כיסים יצא שמח גביר אברהם מאד. ע"כ פי' הפסוק וכן היה שאחרי ימים מעטים יצא דינו לאור ופדה נפשו בממון.
> 
> 
> 
> — שם הגדולים מערכת גדולים אות נ [יד] מהר"ר נסים רוזילייו
> 

חתם יחד עם דודו רבי יהושע על אגרת לרבי שמעון אבן חביב, רבה של גליפולי בה אסרו על יבם שיש לו אשה וילדים לקחת את אשת אחיו שנפטר

נפטר בשנת התע"א כשהוא בן חמשים ושתים.

בשנת התע"ב, עת פרצה השרפה הגדולה ברובע היהודי בקושטא, נשרף ביתו של רבי אליעזר וכל פסקיו ושאר כתביו עלו באש.

בנו היה רבי חיים, שהדפיס את ספרו של אביו.

| תקופת חייו של הרב אליעזר אבן שנג'י על ציר הזמן |
| --- |
| 
ציר הזמןציר הזמן

 |

ספרו
----

דת ודין
כתב ספרים רבים שהיו למאכולת אש, ומכתביו ששרדו הוציא לאור בנו, רבי חיים, את ספר:

* **דת ודין** (קושטא תפ"ב) - דרושים על התורה ותשובות, ומעט פסקים מאחיו, רבי יעקב

לקריאה נוספת
------------

* מוריה, שנה י"ט גיליון ג-ד, עמוד מה
* שם הגדולים מערכת גדולים אות א [רב] מהר"ר אליעזר ן' שנגי

קישורים חיצוניים
----------------

* רבי אליעזר אבן שאנג'י, **דת ודין**, באתר היברובוקס
* אליעזר אבן שנג'י, באתר "החכם היומי"

הערות שוליים
------------

1. ↑  מוריה, שנה י"ט גיליון ג-ד, עמוד מו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007519210205171
* ISNI: 0000 0003 9079 2250
* LCCN: nr93024979
* NTA: 252388348
* VIAF: 284483995
* WorldCat: viaf-284483995

 |
**רודני וינסטון פוקס** (אנגלית: **Rodney Winston Fox**; נולד ב-9 בנובמבר 1940) הוא מפיק סרטי תעודה אוסטרלי ששרד תקיפה של עמלץ לבן.

תקיפה על ידי העמלץ
------------------

ב־8 בדצמבר 1963 הותקף רודני פוקס על ידי עמלץ לבן בזמן שהוא וחבריו ערכו תחרות מסורתית של ציד דגים באמצעות רובי צלילה. הוא סבל מפציעות חמורות ביותר בבטנו ושברים בידו השמאלית, והריאה השמאלית ועצם הבריח שלו היו נקובות. הוא נזקק ל־462 תפרים בחזה – 29 מהם בריאה, ול־92 תפרים בזרועו וידו הימנית. אחד מחבריו שישב בסירה שם לב לכתם הדם שנוצר במים והגיע על מנת לחלץ את פוקס. החוף שבו ערכו את התחרות ממוקם באזור נידח, בו רכב עובר בממוצע כל ארבעה ימים, אך כמה דקות לאחר התקיפה עבר שם רכב שהסיע את פוקס וחבריו לבית החולים הקרוב, בעוד בטנו פתוחה עד לצלעותיו. הנהג הסיע אותם לבית החולים הקרוב, שם נכח רופא מנתח אשר למד את אופן הטיפול במצבים כאלו כמה ימים קודם לכן בוועידת רופאים מנתחים באירופה. בזכות כל אלה ניצלו חייו של פוקס.

הפקת סרטים ומחקר
----------------

בשנת 1965 חזר רודני לים על מנת להופיע בסרט דוקומנטרי שנקרא באנגלית: "Revenge of a Shark Victim", שם הרג כרישים באמצעות רובי צלילה מסוג 303 Powerhead, טרום עידן שימור הכרישים. רודני הוא האדם הראשון שהחל לייצר כלובים מיוחדים לתצפית מתחת למים, על מנת לחקור את העמלץ הלבן, וזה למעלה מארבעים שנה שהוא מוביל מסעות צילום ומחקר מתחת למים. הוא נחשב בר סמכא בכל הקשור לכריש הלבן, ובעל שם עולמי כמפיק סרטי כרישים. רודני היה שותף לרוב הסרטים שעסקו בכרישים במאה ה-20 לרבות סרטו המפורסם של סטיבן ספילברג "מלתעות".

משפחתו של רודני פוקס ייסדה מוזיאון כרישים בדרום אוסטרליה שנקרא: "Rodney Fox Shark Experience". במוזיאון מוצגים תמונות וסרטים שצולמו על ידי רודני או כאלה שנכח בהם, כלובי תצפית תת-ימיים אשר יצר לטובת הסרט "מלתעות", מודלים של כריש לבן ומאובנים של שיני כרישים עתיקים. 

רודני פוקס ובנו אנדרו עדיין ממשיכים להפעיל עסק למסעות תצפית תת-ימית בדרום אוסטרליה.

קישורים חיצוניים
----------------

* Rodney Fox's web site האתר של רודני פוקס
* Shark Diving Rodney Fox

* רודני פוקס, במסד הנתונים הקולנועיים IMDb (באנגלית)

הערות שוליים
------------

1. ↑  ‏Rodney Fox Shark Attack, באתר ארכיון האינטרנט, גרסה מודפסת של תוכנית ששודרה ב־1 באפריל 2002, אורכב מהמקור ב־14 בנובמבר 2013, בדיקה אחרונה ב־12 ביולי 2022
2. ↑   Rodney Fox – Thanks for the dive... באתר ultimate-animals.com, בדיקה אחרונה ב־12 ביולי 2022
3. ↑  ‏Rodney Fox Great White Shark Expeditions, באתר rodneyfox.com.au, בדיקה אחרונה ב-12 ביולי 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295153905171
* ISNI: 0000 0000 3843 5182
* LCCN: n2015056827
* NTA: 15928841X
* VIAF: 7198149068421465730008
* WorldCat (עם VIAF): 7198149068421465730008

 |